పోలాండ్
పోలాండ్‌కు పశ్చిమ దిశలో జర్మనీ, దక్షిణ దిశలో చెక్ రిపబ్లిక్ మరియు స్లొవేకియా, తూర్పున ఉక్రెయిన్, బెలారస్, లిథువేనియాలు, ఉత్తరాన బాల్టిక్ సముద్రం ఉన్నాయి. 312,679 చదరపు కిలోమీటర్ల విస్తీర్ణమున్న పోలాండ్ ఐరోపాలో 9వ అతిపెద్ద దేశం మరియు ప్రపంచంలోనే 69వ అతిపెద్ద దేశం. జనాభా లెక్కల రీత్యా చూసినట్లయితే, 3.8 కోట్ల జనాభాతో పోలాండ్ ప్రపంచంలో 33వ అతిపెద్ద దేశంగా ఉంది.దేశంలో టెంపరేట్ వాతావరణం కలిగి ఉంది. 
966వ సంవత్సరంలో మొదటి మీజ్కో మహారాజు క్రైస్తవ మతాన్ని స్వీకరించడంతో పోలాండ్ రాజ్యావతరణకు అంకురార్పణ జరిగింది - ఆనాటి పోలాండ్ సరిహద్దులు దాదాపు ఈనాటి పోలాండ్ సరిహద్దులకు సమానంగా ఉన్నాయి. 1025వ సంవత్సరంలో రాజ్యంగా మారిన పోలాండ్, 1569లో " యూనియన్ ఆఫ్ లూబ్లిన్ "లో సంతకం చేసి లిథువేనియాతో కలిసి పాలిష్-లిథువేనియన్ కామన్వెల్త్ నెలకొల్పింది. ఒక మిలియన్ చదరపు కి.ఈ వైశాల్యంతో 16 వ మరియు 17 వ శతాబ్ధాలలో అత్యంత జనసాంధ్రత కలిగిన దేశాలతో స్వతంత్ర విధానాలు కలిన యూనియన్ ఇది.  ఇది ఐరోపా మొదటి వ్రాతపూర్వక రాజ్యాంగం " కాంస్టిట్యూషన్ ఆఫ్ 1791 మే 3 "ను స్వీకరించింది.
పోలాండ్
2011 లో కౌన్సిల్ పనితీరుకు బాధ్యత వహించే యూరోపియన్ యూనియన్ కౌన్సిల్ ప్రెసిడెన్సీ పోలాండ్‌కు లభించింది. అదే సంవత్సరం పార్లమెంటరీ ఎన్నికలు సెనేట్ మరియు సెజ్లలో జరిగింది. వారు పాలక సివిక్ వేదిక ద్వారా గెలిచారు. పోలాండ్ 2012 లో యూరోపియన్ స్పేస్ ఏజెన్సీలో చేరింది. అలాగే యు.ఇ.ఎఫ్.ఎ. యూరో 2012 (ఉక్రెయిన్తో పాటు) నిర్వహించబడింది. 2013 లో పోలాండ్ డెవలప్మెంట్ అసిస్టన్స్ కమిటీలో సభ్యదేశంగా మారింది. 2014 లో పోలాండ్ ప్రధాన మంత్రి డోనాల్డ్ టుస్క్ యూరోపియన్ కౌన్సిల్ అధ్యక్షుడిగా ఎన్నుకోబడ్డాడు. ఇందు కొరకు ప్రధానమంత్రి పదవికి రాజీనామా చేశారు. 2015 ఎన్నికలు ప్రత్యర్థి లా అండ్ జస్టిస్ పార్టీ (పిఎస్)విజయం సాధించింది.